## El TRAM de Castelló ha transportat més de 100.000 persones durant les festes de la Magdalena

*** El conseller d’Infraestructures destaca “l’aposta massiva pel transport públic”**

El TRAM de Castelló ha transportat 103.859 persones durant les festes de la Magdalena, per damunt de la barrera dels 100.000 usuaris. Els reforços, que es van posar en marxa el passat 21 de març, van fer 3.531 viatges per a facilitar una mobilitat sostenible i accessible durant el desenrotllament dels actes de les festes fundacionals de la capital de la Plana.

El TRAM de Castelló ha oferit servicis especials i nocturns des del passat 21 de març fins al diumenge 30 de març i part de la matinada del 31, i durant estes festes ha superat les dades de 2024, quan es van comptabilitzar 98.200 usuaris.

El 29 de març va ser el dia en què més viatgers es van registrar, amb un total de 13.760, i, de mitjana, el transport autonòmic ha sigut utilitzat per 11.560 persones cada jornada.

El conseller de Medi Ambient, Infraestructures i Territori, Vicente Martínez Mus, ha destacat “les bones xifres registrades enguany”. “Una vegada més, els castellonencs tornen a apostar de manera massiva pel transport públic”, ha assegurat. A més, ha recordat que en estes festes els descomptes en les tarifes generals i la gratuïtat per a jóvens “han acostat el transport a la ciutadania”.

Fecha: 31/03/2025